ໜ່ວຍພັກ ຂະແໜງ ສັງລວມພັກ+ຂະແໜງເລຂາ ແລະ ກວດກາ ປະເມີນຜົນ ຕີລາຄາ ການນຳພາ 3 ປີ: ກອງປະຊຸມ ສະຫຼຸບ ຕີລາຄາ ການຜັນ ຂະຫຍາຍ ມະຕິ ກອງປະຊຸມໃຫຍ່ ຄັ້ງທີ I ຂອງໜ່ວຍພັກ ຂະແໜງ ຄົ້ນຄ້ວາ ສັງລວມພັກ + ເລຂານຸການ + ກວດກາ ປະເມີນຜົນ ທີ່ຂື້ນກັບ ຮາກຖານພັກ ຫ້ອງວ່າ ການແຂວງ ໄດ້ດຳເນີນ ຢ່າງເປັນທາງການ ໃນຕອນບ່າຍ ວັນທີ 4 ມັງກອນ 2018 ທີ່ຫ້ອງປະຊຸມ ຊັ້ນ 5 ສຳນັກງານ ອົງການ ປົກຄອງແຂວງ ໂດຍການ ເປັນປະທານ ຂອງ ສະຫາຍ ໂດແສງດາ ພິຈິດ ເລຂາ ໜ່ວຍພັກ, ເຂົ້າຮ່ວມ ເປັນກຽດ ໃນພິທີ ມີສະຫາຍ ທະນູໄຊ ບັນຊາລິດ ກຳມະການ ພັກແຂວງ, ເລຂາ ຄະນະພັກ ຮາກຖານ ຫົວໜ້າ ຫ້ອງວ່າ ການແຂວງ ພ້ອມດ້ວຍ ສະຫາຍ ສຳມະຊິກພັກ ໃນໜ່ວຍ ແລະ ແຂກຖືກ ເຊີນຈາກ ຈັດຕັ້ງ, ກວດກາ, ໂຄສະນາອົນຮົມ ແລະ ໜ່ວຍອອ້ມຂ້າງ ເຂົ້າຮ່ວມ.
ໃນກອງປະຊຸມ ຄັ້ງນີ້ ສະຫາຍ ໂດແສງດາ ພິຈິດ ເລຂາໜ່ວຍ ໄດ້ຂື້ນ ສັງເກດ ຕີລາຄາຄືນ ການຊີ້ນຳໆ ພາວຽກ ງານໄລຍະ 3 ປີຜ່ານມາ ອັນທີ່ພົ້ນ ເດັ່ນແມ່ນ ທາງໜ່ວຍ ໄດ້ເອົາໃຈໃສ່ ເຮັດວຽກງານ ການເມືອງ ນຳພາ ແນວຄິດ ໃຫ້ສຳມະຊິກພັກ ພະນັກງານ ລັດຖະກອນ ທີຢູ່ໃນ ຄວາມຮັບ ຜິດຊອບຕົນ ຢ່າງເປັນ ປົກກະຕິ, ຕັ້ງໜ້າ ປັບປຸງ ກົງຈັກ ການຈັດຕັ້ງ, ແບບແຜນ ການນຳພາ, ແບບແຜນ ວິທີເຮັດວຽກ ເພື່ອໃຫ້ ສອດຄ່ອງ ກັບລະບຽບ ຂອງພັກ, ຊຸກຍູ້ ກໍ່ສ້າງ ແລະ ເສີມຂະຫຍາຍ ສຳມະຊິກພັກ ໃຫ້ຮັບ ປະກັນ ທັງປະລິມານ ແລະ ຄຸນນະພາບ ຄຽງຄູ່ ກັບການ ຍູ້ແຮງ ອົງການ ຈັດຕັ້ງ ມະຫາຊົນ ໃຫ້ມີການ ເຄື່ອນໄຫວ ຢ່າງເປັນ ຂະບວນຟົດຟື້ນ ເພື່ອຮັບ ປະກັນແກ່ ການປະເມີນ ໃນການ ຮັບຮອງ ການກໍ່ສ້າງ ໜ່ວຍພັກແຂງ -ຮູ້ນຳພາ ຮອບດ້ານ ເປັນສະໄໝທີ II. ສ່ວນທິດທາງ ແຜນການໃນ 2 ປີຕໍ່ໜ້າ ທາງໜ່ວຍພັກ ຈະກໍ່ສ້າງ ແລະ ປັບປຸງ ຕົນເອງຕາມ 5 ຫຼັກການ 3 ທິດນຳ ໂດຍສຸມໃສ່ ກໍ່ສ້າງ ໜ່ວຍພັກ ແລະ ສຳມະຊິກພັກ ໃຫ້ປອດໃສ ເຂັ້ມແຂງ ແລະ ໜັກແໜ້ນ. ໜ່ວຍພັກ ຂະແໜງ ຄົ້ນຄ້ວາ ສັງລວມພັກ + ເລຂານຸການ ແລະ ກວດກາ ປະເມີນຜົນ ເປັນໜ່ວຍ ພັກໜື່ງ ທີ່ຂື້ນກັບ ຮາກຖານພັກ ຫ້ອງວ່າ ການແຂວງ ມີສຳມະຊິກ ພັກທັງໝົດ 20 ສະຫາຍ, ຍິງ 4 ສະຫາຍ ໃນນີ້ ສຳມະຊິກພັກ ສົມບູນ 13 ສະຫາຍ, ສຳຮອງ 5 ສະຫາຍ, ຍົກຍ້າຍ 2 ສະຫາຍ.
ຕອນທ້າຍ ຂອງພິທີ ສະຫາຍ ທະນູໄຊ ບັນຊາລິດ ກຳມະການ ພັກແຂວງ ເລຂາ ຄະນະພັກ ຮາກຖານ ຫົວໜ້າ ຫ້ອງວ່າການແຂວງ ໄດ້ໃຫ້ກຽດ ໂອ້ລົມ ບັນຫາສຳຄັນ ທ່ານໄດ້ ເນັ້ນໃຫ້ ໜ່ວຍພັກ ສືບຕໍ່ ເຊື່ອມຊືມ ບັນດາ ລະບຽບ ກົດໝາຍ, ນິຕິກໍາ ຂອງແຂວງ ເພື່ອກໍາແໜ້ນ ແລະ ເປັນບ່ອນອີງ ໃນການ ຄົ້ນຄ້ວາ ແລະ ຈັດຕັ້ງ ນຳພາ ໃນວຽກງານ ຕົວຈິງ ເພີ່ມທະວີ ຄວາມຮັບ ຜິດຊອບ ໂດຍສະເພາະ ການເປັນ ເສນາ ທິການ ໃຫ້ແກ່ ການນຳ ຄຽງຄູ່ກັບ ການເຕົ້າໂຮມ ຄວາມສາມັກຄີ ພາຍໃນ, ພາຍນອກ ສຸມໃສ່ ປະຕິບັດ ຕາມແຜນ ທີ່ໄດ້ຮັບຮອງ ເພື່ອຮັກ ສາໄດ້ ມູນເຊື້ອ ໜ່ວຍພັກແຂງ ຮູ້ນຳພາຮອບດ້ານ ແລະ ທັງເປັນການ ກະກຽມ ແກ່ກອງປະຊຸມ ຄະນະໜ່ວຍພັກ ຊຸດໃໝ່ ທີ່ຈະໄຊຊື້ນ ໃນຕໍ່ໜ້າ.